Þorgeir Helgason skrifar 12. nóvember 2016 07:00 Sjálfstæðismanna fundaði í gær í Valhöll . Eftir fundinn fór Bjarni Benediktsson á fund forseta og tilkynnti um formlegar viðræður.vísir / eyþór Bjarni Benediktsson , formaður Sjálfstæðisflokksins , hefur ákveðið að hefja formlegar stjórnarmyndunarviðræður við formenn Viðreisnar og Bjartrar framtíðar . „ Við förum auðvitað í viðræðurnar því að við eygjum von á því að það sé einhver möguleiki að ræða málin og ná góðum umbótum , “ segir Óttarr Proppé , formaður Bjartrar framtíðar . Hann segist gera sér grein fyrir því að þetta séu ólíkir flokkar og að mörgu leyti ósamstæðir . „ Það er alveg ljóst að fólk innan flokksins er mishrifið af því að við séum að hefja stjórnarmyndunarviðræður við Sjálfstæðisflokkinn , “ segir Óttarr . „ Það er möguleiki á að við náum saman um stóru málefnin og vonandi gengur það sem allra best , “ segir Benedikt Jóhannesson , formaður Viðreisnar . Hann segir stefnu Viðreisnar liggja ljósa fyrir þegar gengið er til viðræðnanna . Þórunn Egilsdóttir , þingflokksformaður Framsóknarflokksins , segir að flokkurinn hefði viljað halda áfram ríkisstjórnarsetu og sé tilbúinn til þess komi það til greina . „ Það er ekki komin niðurstaða enn og við skulum sjá hvernig þetta fer , “ segir hún . Birgitta Jónsdóttir , þingmaður Pírata , Katrín Jakobsdóttir , formaður Vinstrihreyfingarinnar – græns framboð og Oddný G. Harðardóttir , þingmaður Samfylkingarinnar , segjast frekar hefðu viljað sjá umbótastjórn myndaða af stjórnarandstöðuflokkunum og Viðreisn . „ Ég hef mestar áhyggjur af að þessir flokkar nái að sameinast um grimma hægri stefnu , til dæmis þegar kemur að einkavæðingu og einkarekstri í velferðar - og menntamálum , og það er áhyggjuefni fyrir landsmenn , “ segir Katrín . Hún segir ljóst að annaðhvort munu Sjálfstæðisflokkurinn eða Björt framtíð og Viðreisn þurfa að gefa mikið eftir í stefnumálum sínum til þess þeir geti myndað ríkisstjórn . Í samtali við fréttastofu Stöðvar 2 í gær sagði Bjarni að strax eftir helgi kæmi í ljós hvort flokkarnir þrír eigi samleið í ríkisstjórnarsamstarfi .